ddrg/super_eurlex huggingface dataset:
IZVEDBENI SKLEP KOMISIJE (EU) 2022/624

z dne 12. aprila 2022

o zaključku delnega vmesnega pregleda protidampinških ukrepov, ki se uporabljajo za uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla s poreklom iz Rusije

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 9(1) Uredbe,

ob upoštevanju naslednjega:

1. POSTOPEK

1.1 Veljavni ukrepi

1.2 Zahtevek za pregled

1.3 Začetek delnega vmesnega pregleda

1.4 Zainteresirane strani

Komisija je v obvestilu o začetku pozvala družbo Severstal in njene povezane družbe, naj v določenem roku predložijo izpolnjen vprašalnik. O začetku preiskave je posebej obvestila vložnika in organe države izvoznice ter jih povabila k sodelovanju. Pozvala je tudi druge strani, naj se javijo in izrazijo svoja stališča, pod pogojem, da obstaja dejanska povezava med njihovimi dejavnostmi in izdelkom, ki se pregleduje.

2. UMIK ZAHTEVKA IN ZAKLJUČEK POSTOPKA

3. RAZKRITJE

SPREJELA NASLEDNJI SKLEP:

Člen 1

Delni vmesni pregled protidampinške dajatve, ki se uporablja za uvoz nekaterih vroče valjanih ploščatih izdelkov iz železa, nelegiranega jekla ali drugega legiranega jekla, v kolobarjih ali ne (vključno z „razrezanimi izdelki“ in „ozkimi trakovi“), brez nadaljnje obdelave, neplatiranih, neprevlečenih in neprekritih, ki se trenutno uvrščajo pod oznake KN 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (oznaka TARIC 7225191090), 7225 30 90, ex 7225 40 60 (oznaka TARIC 7225406090), 7225 40 90, ex 7226 19 10 (oznaki TARIC 7226191091 in 7226191095), 7226 91 91 in 7226 91 99, s poreklom iz Rusije, se zaključi.
(7)

Z Izvedbenim sklepom Komisije (EU) 2021/462 (4) je bila določena dokončna dodelitev pomoči Unije za šolsko sadje in zelenjavo ter za šolsko mleko državam članicam z željo po sodelovanju v šolski shemi za obdobje od 1. avgusta 2021 do 31. julija 2022. Nekatere države članice so posodobile zahtevke za pomoč Unije za navedeno šolsko leto. Nemčija, Španija in Nizozemska so priglasile prenose med dokončno dodelitvijo za šolsko sadje in zelenjavo ter dokončno dodelitvijo za šolsko mleko. Belgija in Nizozemska sta zahtevali manjši znesek od dokončne dodelitve za šolsko sadje in zelenjavo in/ali šolsko mleko. Češka, Danska, Nemčija, Estonija, Irska, Španija, Latvija, Litva, Luksemburg, Madžarska, Malta, Avstrija, Slovaška in Švedska so sporočili svojo pripravljenost, da uporabijo več kot svojo dokončno dodelitev za šolsko sadje in zelenjavo in/ali šolsko mleko.
(4)

V skladu z oceno Mednarodne uprave za kontrolo narkotikov se tri snovi, in sicer 4-AP, 1-boc-4-AP in norfentanil, pogosto uporabljajo pri nezakoniti proizvodnji fentanila in so zelo primerne za nezakonito proizvodnjo fentanila in številnih fentanilu podobnih snovi, ki so izjemno močni sintetični opioidi. Obstajajo dokazi, da količina in obseg nezakonite proizvodnje fentanila in fentanilu podobnih snovi pomenita resno nevarnost za javno zdravje in družbeni problem, zato je umestitev 4-AP, 1-boc-4-AP in norfentanila pod mednarodni nadzor upravičena.
(17)

V predlaganem „hibridnem modelu“ bi grška borza z električno energijo HEnEX v skladu s predhodnimi napovedmi, ki sta jih izračunali družbi IPTO S.A. in HENDO S.A., v imenu udeležencev na kretskem trgu na veleprodajnem grškem trgu za dan vnaprej in trgu znotraj dneva predložila ponudbe za električno energijo, pri katerih se upošteva določena cena. Grčija je predlagala dve možnosti, ki ju je grški regulativni organ predložil v javno posvetovanje od 25. maja do 9. junija 2021. V teh dveh možnostih je podrobno določeno, kako je mogoče ponudbe izvajati v praksi z ločevanjem med odjemom in proizvodnjo in brez njega. Ti možnosti sta naslednji: (a) možnost 1: naročila za odjem ali prodajo, pri katerih se upošteva prednostna cena, ki izrecno ustrezajo količinam električne energije za bilančno odgovornega akterja za medsebojno povezavo Krete, bo oddala borza z električno energijo HEnEX v imenu zastopnikov odjema, ki električno energijo dobavljajo končnim odjemalcem na Kreti, v skladu z njihovim deležem dobave, ki ga vsak mesec predhodno izračuna družba HEDNO S.A., kar zadeva napovedani uvoz na Kreto s celinske Grčije, ali operater energije iz obnovljivih virov in potrdil o izvoru (DAPEEP) za električno energijo iz obnovljivih virov, in sicer v redkih primerih napovedanega izvoza s Krete na celinsko Grčijo; (b) možnost 2: naročila za odjem in prodajo, pri katerih se upošteva prednostna cena, za celoten lokalni odjem in proizvodnjo Krete, bo oddala borza z električno energijo HEnEX v imenu zastopnikov odjema v skladu z njihovim deležem dobave, ki ga vsak mesec predhodno izračuna družba HEDNO S.A., in v imenu proizvajalcev toplotne energije, kar izraža energetske vozne rede, ki sta jih pripravila družba IPTO S.A. na podlagi rezultatov poenostavljenih voznih redov dispečiranja in operater energije iz obnovljivih virov in potrdil o izvoru za napovedano električno energijo iz obnovljivih virov. Finančna poravnava odstopanj bi se naknadno zaračunala udeležencem na kretskem trgu na podlagi primerjave med voznim redom povezovalnega voda in izmerjenim pretokom ter na podlagi ključa delitve, ki ga izračuna družba HEDNO S.A.
(4)

V skladu s členom 23(2) Delegirane uredbe (EU) 2019/331 je Belgija z dopisom z dne 14. oktobra 2021 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in prilagoditev brezplačne dodelitve pravic do emisije v obstoječih napravah.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju in so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju proti COVID-19, ki jih Hašemitska kraljevina Jordanija izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju proti COVID-19, ki jih Hašemitska kraljevina Jordanija izda državljanom tretjih držav, ki se zakonito nahajajo ali prebivajo na ozemlju držav članic pod pogoji iz navedene uredbe.
(2)

Na zasedanju pogodbenic Barcelonske konvencije in njenih protokolov se na podlagi člena 18(2), točka (vi), Barcelonske konvencije obravnavajo in sprejmejo kakršni koli ukrepi, ki bi lahko bili potrebni za doseganje ciljev Barcelonske konvencije in protokolov. Na podlagi člena 43 Poslovnika za zasedanje pogodbenic se, razen če Barcelonska konvencija, protokoli ali finančni predpisi ne določajo drugače, vsebinske odločitve sprejmejo z dvotretjinsko večino pogodbenic, ki so prisotne in glasujejo.
(6)

VSZN je 3. decembra 2021 z Resolucijo 2608 (2021) ponovno pozval države in regionalne organizacije, ki lahko sodelujejo v boju proti piratstvu in oboroženim ropom na morju pred obalo Somalije, naj to storijo, zlasti v skladu z navedeno resolucijo in z mednarodnim pravom, z uporabo plovil mornarice, orožja in vojaških letal, z zagotavljanjem bazne in logistične podpore silam za boj proti piratstvu ter z zaseganjem in odstranjevanjem čolnov, plovil, orožja in druge s tem povezane opreme, ki se uporabljajo pri piratstvu in oboroženih ropih na morju pred somalsko obalo ali za katere obstajajo utemeljeni razlogi za sum, da se uporabljajo na tak način; hkrati je priznal, da Sejšeli uspešno preganjajo primere piratstva, in vse države pozval, naj prek ustreznih kanalov izmenjujejo informacije z Interpolom, da bi se uporabljale v svetovni podatkovni zbirki o piratstvu.
(3)

Republika Armenija in Republika Azerbajdžan sta 6. oktobra 2022 na srečanju Evropske politične skupnosti v Pragi potrdili svojo zavezanost Ustanovni listini Združenih narodov in izjavi, dogovorjeni v Alma-Ati 21. decembra 1991, v kateri druga drugi priznavata ozemeljsko celovitost in suverenost. Poleg tega sta se obe državi načeloma dogovorili o tem, da se na njuno skupno mednarodno mejo napoti civilna misija EU v okviru SVOP, ki naj bi prispevala k ponovni vzpostavitvi miru in varnosti na tem območju, krepitvi zaupanja in določitvi mednarodne meje med državama.
(1)

Portugalska je z dopisom z dne 2. maja 2022 zaprosila za dovoljenje za uporabo znižanih stopenj trošarin za plinsko olje in neosvinčeni bencin, ki se uporabljata kot pogonsko gorivo, na podlagi člena 19 Direktive 2003/96/ES, pri čemer so lahko te stopnje pod najnižjimi ravnmi obdavčitve iz člena 7 navedene direktive. Portugalski organi so 11. in 23. maja 2022 ter 8. junija 2022 predložili dodatne informacije in pojasnila v podporo zahtevku. Zaprosili so, da bi dovoljenje veljalo do 31. decembra 2022.
(1)

v členu 1 se odstavek 2 nadomesti z naslednjim: „2. S ciljem, da bi se srednjeafriške oborožene sile (FACA) razvile v sodobnejšo, učinkovitejšo in bolj demokratično odgovorno strukturo, misija EUTM RCA zagotavlja: (a) strateške nasvete ministrstvu za obrambo Srednjeafriške republike in generalštabu sil FACA v podporo oblikovanju sposobnih varnostnih sil pod demokratičnim nadzorom, ki spoštujejo človekove pravice, mednarodno humanitarno pravo in mednarodne standarde v zvezi z vprašanji enakosti spolov, zaščito civilistov, agendo o ženskah, miru in varnosti ter agendo o otrocih v oboroženih spopadih, ter nasvete ustanovam za usposabljanje častnikov in podčastnikov sil FACA, da bi vzpostavili sistem izobraževanja sposobnega vodstva; (b) izobraževanje sil FACA na neoperativnih področjih, vključno s človekovimi pravicami, mednarodnim humanitarnim pravom, vprašanji enakosti spolov, zaščito civilistov, agendo o ženskah, miru in varnosti ter agendo o otrocih v oboroženih spopadih; (c) usposabljanje sil FACA, če Politični in varnostni odbor odloči, da so izpolnjeni pogoji; (d) podporo prizadevanjem za strateško komuniciranje za spodbujanje vrednot Unije, spodbujanje ukrepanja Unije in razkrivanje kršitev in zlorab človekovih pravic in mednarodnega humanitarnega prava s strani tujih sil v Srednjeafriški republiki.“;
SKLEP POLITIČNEGA IN VARNOSTNEGA ODBORA (SZVP) 2022/1224

z dne 13. julija 2022

o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2022/1179 (ATALANTA/5/2022)

POLITIČNI IN VARNOSTNI ODBOR JE –

ob upoštevanju Pogodbe o Evropski uniji in zlasti člena 38 Pogodbe,

ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) in zlasti člena 6(1) Skupnega ukrepa,

ob upoštevanju naslednjega:

(1) Svet je na podlagi člena 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (v nadaljnjem besedilu: poveljnik sil EU).

(2) PVO je 7. julija 2022 sprejel Sklep (SZVP) 2022/1179 (2), s katerim je za poveljnika sil EU imenoval kontraadmirala Riccarda MARCHIÓJA.

(3) Poveljnik operacije EU je 2. junija 2022 priporočil, da se za novega poveljnika sil EU s 4. avgustom 2022 imenuje kapitan (mornarica) Rui Miguel Marcelo CORREIA. Portugalski organi so navedli, da bo kapitan (mornarica) Rui Miguel Marcelo CORREIA, ko bo imenovan za poveljnika sil EU, povišan v čin commodore.

(4) Vojaški odbor EU je 9. junija 2022 to priporočilo podprl.

(5) Sklep (SZVP) 2022/1179 bi bilo zato treba razveljaviti –

SPREJEL NASLEDNJI SKLEP:

Člen 1 Commodore Rui Miguel Marcelo CORREIA se s 4. avgustom 2022 imenuje za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).

Člen 2 Sklep (SZVP) 2022/1179 se razveljavi.

Člen 3 Ta sklep začne veljati 4. avgusta 2022.

V Bruslju, 13. julija 2022 Za Politični in varnostni odbor predsednica D. PRONK

(1) UL L 301, 12.11.2008, str. 33.

(2) Sklep Političnega in varnostnega odbora (SZVP) 2022/1179 z dne 7. julija 2022 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2022/217 (ATALANTA/4/2022) (UL L 183, 8.7.2022, str. 83).
(16)

vstavi se naslednji člen: „Člen 4q 1. Prepovedano je neposredno ali posredno kupovati, uvažati ali prenašati zlato, če izvira iz Rusije in je bilo izvoženo iz Rusije v Unijo ali katero koli tretjo državo, po 22. juliju 2022. 2. Prepovedano je neposredno ali posredno kupovati, uvažati ali prenašati proizvode, kadar so predelani v tretji državi in vsebujejo proizvode, prepovedane v odstavku 1. 3. Prepovedano je neposredno ali posredno kupovati, uvažati ali prenašati zlatnino, če izvira iz Rusije in je bilo izvoženo iz Rusije v Unijo, po 22. juliju 2022. 4. Prepovedano je: (a) v zvezi s prepovedjo iz odstavkov 1, 2 in 3 neposredno ali posredno zagotavljati tehnično pomoč, posredniške ali druge storitve v zvezi z blagom iz odstavkov 1, 2 in 3 ter v zvezi z zagotavljanjem, proizvodnjo, vzdrževanjem in uporabo tega blaga; (b) v zvezi s prepovedjo iz odstavkov 1, 2 in 3 neposredno ali posredno zagotavljati financiranje ali finančno pomoč v zvezi z blagom iz odstavkov 1, 2 in 3 za kakršen koli nakup, uvoz ali prenos tega blaga ali za zagotavljanje s tem povezane tehnične pomoči, posredniških storitev ali drugih storitev. 5. Prepoved iz odstavkov 1, 2 in 3 se ne uporablja za zlato, ki je potrebno za uradne namene diplomatskih predstavništev, konzularnih predstavništev ali mednarodnih organizacij v Rusiji, ki imajo imuniteto v skladu z mednarodnim pravom. 6. Prepoved iz odstavka 3 se ne uporablja za zlatnino za osebno uporabo za fizične osebe, ki potujejo iz Unije, ali člane njihovih ožjih družin, ki potujejo z njimi, so v lasti teh posameznikov in niso namenjeni prodaji. 7. Z odstopanjem od odstavkov 1, 2 in 3 lahko pristojni organi dovolijo prenos ali uvoz predmetov kulturne dediščine, ki so izposojeni v okviru uradnega sodelovanja na področju kulture z Rusijo. 8. Unija sprejme potrebne ukrepe za določitev ustreznih predmetov, ki jih zajema ta člen.“;
(2)

Francija je ESZD uradno obvestila o spremembah stopenj tajnosti. S temi spremembami sta uvedeni dve novi oznaki stopnje tajnosti z učinkom od 1. julija 2021: „TRÈS SECRET“ in „SECRET“. S podatki, ki jih je Francija pridobila pred 1. julijem 2021 in so označeni s stopnjo tajnosti „TRÈS SECRET DÉFENSE“, „SECRET DÉFENSE“ ali „CONFIDENTIEL DÉFENSE“, bi bilo treba še naprej delati in jih varovati na stopnji, ki je enakovredna „TRÈS SECRET UE/EU TOP SECRET“, „SECRET UE/EU SECRET“ oziroma „CONFIDENTIEL UE/EU CONFIDENTIAL“.
(2)

Priloga se spremeni: (a) besedilo pododdelka 5.2.5 se nadomesti z naslednjim: „5.2.5 Konference za partnerske države z naprednimi sistemi za nadzor izvoza Projekt bo potekal v obliki dveh konferenc v Bruslju, vsaka bo trajala do dva dni. Vsaka konferenca bo služila kot forum za razprave na višji ravni med strokovnjaki Unije in visokimi predstavniki (na področju politike, izdajanja dovoljenj in izvrševanja) držav upravičenk z naprednimi sistemi za nadzor izvoza. Vsaka konferenca bo sodelujočim državam upravičenkam ponudila možnost, da: (a) prejmejo informacije o najnovejšem razvoju dogodkov v zvezi s trgovino z orožjem (npr. aktualni nabavni kanali, vpliv novih tehnologij in vprašanja, povezana z varnostno politiko, kot so hibridne grožnje) ter (b) razpravljajo in izmenjajo mnenja o tem, kako se lahko nedavne spremembe in izboljšave pri nadzoru nad trgovino z orožjem uvedejo v njihovem nacionalnem sistemu za nadzor nad izvozom.“; (b) besedilo pododdelka 5.2.6 se nadomesti z naslednjim: „5.2.6 Srečanja za ocenjevanje Da bi lahko ocenili in pregledali učinek dejavnosti na podlagi tega sklepa, bodo v Bruslju organizirana tri srečanja za ocenjevanje (dve vmesni in eno končno), po možnosti takoj za rednim srečanjem COARM. Srečanji za vmesno ocenjevanje bosta izvedeni v obliki delavnic, ki se ju udeležijo države članice. Delavnici lahko trajata največ en dan. Srečanje za končno ocenjevanje bo izvedeno v obliki dogodka v Bruslju, ki se ga udeležijo države upravičenke in države članice. Na srečanje za končno ocenjevanje se povabita največ dva predstavnika (ustrezna vladna uradnika) vsake države upravičenke.“; (c) besedilo oddelka 10 se nadomesti z naslednjim: „10. Trajanje Projekt se konča 30. novembra 2023.“.
„13. Odstavka 1 in 2 se ne uporabljata za sredstva ali gospodarske vire, ki so nujno potrebni za zagotavljanje elektronskih komunikacijskih storitev telekomunikacijskih operaterjev Unije ter za zagotavljanje pripadajočih zmogljivosti in storitev, potrebnih za delovanje, vzdrževanje in varnost takih komunikacijskih storitev, v Rusiji, v Ukrajini, v Uniji, med Rusijo in Unijo ter med Ukrajino in Unijo, in za storitve podatkovnih središč v Uniji.“.
(3)

Izvedbeni sklep Komisije (EU) 2019/2151 (2) določa delovni program v zvezi z razvojem in začetkom uporabe elektronskih sistemov, predvidenih v carinskem zakoniku Unije (v nadaljnjem besedilu: delovni program). V delovnem programu so navedeni elektronski sistemi, ki jih je treba razviti, in datumi, ko naj bi ti sistemi začeli delovati. Delovni program določa izvajanje in datume začetka uporabe sistema nadzora uvoza 2 (v nadaljnjem besedilu: ICS2) v skladu s členi 6(1), 16, 46, 47 in 127 do 132 Uredbe (EU) št. 952/2013.
„Člen 10

Ta sklep se uporablja do 18. maja 2025 in se redno pregleduje. Ukrepi iz členov 4 in 5 se uporabljajo za fizične in pravne osebe, subjekte in organe s seznama v Prilogi do 18. maja 2023.“.
„211.

Serhiy Vitaliyovich KURCHENKO (ukrajinsko Сергiй Вiталiйович Курченко; rusko Сергей Витальевич КУРЧЕНКО)

Spol: moški Datum rojstva: 21. 9. 1985 Kraj rojstva: Harkov, Ukrajina Državljanstvo: ukrajinsko

Serhiy Vitaliyovich je ukrajinski poslovnež. Ob podpori proruskih separatistov je prevzel nadzor nad več velikimi metalurškimi, kemičnimi in energetskimi obrati na separatističnih območjih Donbasa. Njegovo podjetje ‚Gaz-Alliance‘ je monopoliziralo premogovništvo v Donbasu, potem ko so bili njegovi konkurenti izrinjeni s trga, domnevno s pomočjo Rusije. Organiziral je in izkoristil nezakonito shemo izvoza premoga iz Donbasa v Rusijo in Evropo kljub sankcijam EU. Premog, pridobljen v njegovih rudnikih, je bil ponovno registriran in nezakonito izvožen prek ruskih pristanišč. Kurchenko je velikim ruskim družbam in državnim holdingom pomagal, da so se izognili omejevalnim ukrepom EU, saj je deloval kot njihov podizvajalec na ozemljih pod nadzorom Rusije. Bil je posrednik pri izvozu ruskega plina, goriva in električne energije v separatistične dele Donbasa, kar je okrepilo njihovo neodvisno oskrbo z energijo in spodkopalo njihovo gospodarsko povezovanje z Ukrajino. Poleg tega je dobavljal gorivo na nezakonito zaseden Krimski polotok. S tem je okrepil neodvisno oskrbo z energijo na tem ozemlju. Prav tako je lastnik največjega naftnega skladišča na Krimskem polotoku. S tem je imel koristi od ruskih nosilcev odločanja, odgovornih za priključitev Krima in destabilizacijo vzhodne Ukrajine, vodil je transakcije s separatističnimi skupinami v regiji Donbas v Ukrajini ter dejavno podpiral ukrepe in politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine.
(10)

Uporaba posebnega ukrepa bi morala biti časovno omejena. Rok bi moral zadostovati, da Komisija oceni učinkovitost in ustreznost trenutnega praga. Poleg tega morajo države članice na podlagi člena 3(1) Direktive (EU) 2020/285 do 31. decembra 2024 sprejeti in objaviti zakone in druge predpise, potrebne za uskladitev s členom 1 navedene direktive, ki spreminja Direktivo 2006/112/ES, in jih uporabljati od 1. januarja 2025. Zato je primerno Sloveniji dovoliti, da posebni ukrep uporablja do 31. decembra 2024.
(4)

Poročilo v Prilogi V, navedeno v členu 13(3) Uredbe (EU, Euratom) št. 609/2014, bi moralo vsebovati vsa dejstva, ki so potrebna za celovito proučitev razlogov, zaradi katerih države članice niso mogle dati na razpolago zneskov, za katere se šteje ali razglasi, da so neizterljivi, in presegajo 100 000 EUR, vključno z ukrepi izterjave, ki so jih sprejele države članice. Vendar poročila, predložena v skladu z Izvedbenim sklepom (EU, Euratom) 2018/194, včasih niso pravilno izpolnjena ali so neskladna z drugimi razpoložljivimi informacijami in je treba zadevnim državam članicam predložiti zahtevke za dodatne informacije. Zato je primerno, da se v obstoječe obrazce vključi več pojasnil, in sicer glede zneskov popravkov, vknjiženih v skladu s členom 8 Uredbe (EU, Euratom) št. 609/2014, in navedbe o pravnih instrumentih, ki se uporabljajo kot podlaga za prisilno izterjavo v skladu z nacionalnim pravom.
(7)

Dogodki, ki se zgodijo v državi, ki meji na Unijo, kot so tisti, ki so se zgodili v Ukrajini in zaradi katerih so bili sprejeti omejevalni ukrepi, lahko upravičijo ukrepe za zaščito bistvenih varnostnih interesov Unije in držav članic. Navedena dejanja Ruske federacije kršijo temeljna načela mednarodnega prava. Ukrepi Ruske federacije bodo verjetno povzročila tudi migracijska gibanja zaradi dejanj, ki so po mednarodnem pravu nezakonita.
(4)

Evropski svet je v sklepih z dne 24. februarja 2022 najostreje obsodil neizzvano in neupravičeno vojaško agresijo Ruske federacije zoper Ukrajino. Rusija s svojimi nezakonitimi vojaškimi akcijami grobo krši mednarodno pravo in načela Ustanovne listine Združenih narodov ter spodkopava evropsko in svetovno varnost in stabilnost. Evropski svet je pozval k nujni pripravi in sprejetju dodatnega svežnja sankcij za posameznike in gospodarskih sankcij. Evropski svet je pozval Rusijo in oborožene formacije, ki jih podpira Rusija, naj ustavijo svojo dezinformacijsko kampanjo.
(1)

Namen Solidarnostnega sklada Evropske unije (v nadaljnjem besedilu: sklad) je omogočiti Uniji, da se hitro, učinkovito in prožno odziva na izredne razmere in tako izkaže solidarnost s prebivalstvom regij, ki so jih prizadele večje ali regionalne naravne nesreče ali izredne razmere večjih razsežnosti v javnem zdravju.
(1)

Cilj Evropskega sklada za prilagoditev globalizaciji za presežne delavce (ESPG) je izkazati solidarnost in spodbujati dostojno in trajnostno zaposlovanje v Uniji z zagotavljanjem podpore delavcem, ki so postali presežni, in samozaposlenim osebam, ki so prenehale opravljati dejavnost, v primeru velikih prestrukturiranj ter pomoči pri tem, da se čim prej vrnejo v dostojno in trajnostno zaposlitev.
Komisija je ob priznavanju pomislekov in ugotovitev Odbora za skladnost v zadevi ACCC/C/2015/128 v okviru kompromisa, ki je privedel do političnega dogovora glede spremembe Uredbe (ES) št. 1367/2006, dala izjavo, v kateri se je zavezala, da bo „analizirala posledice ugotovitev in ocenila razpoložljive možnosti. Komisija bo to oceno dokončala in objavila do konca leta 2022. Po potrebi bo do konca leta 2023 predlagala ukrepe za obravnavo vprašanja, ob upoštevanju obveznosti EU in njenih držav članic v skladu z Aarhuško konvencijo ter ob upoštevanju pravil prava Unije o državni pomoči.“